Na temelju članka 118. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12., 86/12., 126/12., 94/13., 152/14., 7/17., 68/18., 98/19, 64/20. i 151/22.), članka 58. stavak 1. podstavak 4. alineja 2. Statuta Osnovne škole Berek, vezano za odredbu članka 34. Zakona o fiskalnoj odgovornosti (“Narodne novine” br. 111/18) i članka 7. Uredbe o sastavljanju i predaji Izjave o fiskalnoj odgovornosti (“Narodne novine br. 95/19), Školski odbor Osnovne škole Berek, na sjednici održanoj 23. ožujka 2023. godine, pod točkom 2. dnevnog reda donosi

**PRAVILNIK**

**O**

**MJERILIMA I NAČINU KORIŠTENJA NENAMJENSKIH DONACIJA I VLASTITIH PRIHODA**

**-*prijedlog***

**Članak 1.**

Ovim Pravilnikom uređuju se mjerila i način koristenja nenamjenskih donacija i vlastitih prihoda Osnovne škola Berek (dalje u tekstu: Škole).

Riječi i pojmovi koji imaju rodno značenje korišteni u ovom Pravilniku odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.

**Članak 2.**

Nenamjenske donacije, u smislu ovog Pravilnika, su prihodi ostvareni bez bilo kakve naknade ili protučinidbe od fizičkih osoba, neprofitnih organizacija, trgovačkih društava i ostalih subjekata izvan općeg proračuna, a kojima namjena nije utvrđena.

Vlastiti prihodi su prihodi koje Škola ostvaruje obavljanjem poslova na tržištu i u tržišnim uvjetima.

Odredbe ovog Pravilnika ne odnose se na sredstva državnog proračuna.

**Članak 3.**

Škola ostvaruje vlastite prihode od:

* prodaje stana
* kamata za sredstva na žiro-računu
* prodaje vlastitih proizvoda učeničke zadruge
* ostalih poslova na tržištu i u tržišnim uvjetima.

Vlastitim prihodima ne smatraju se:

* prihodi koje Škola ostvari od nadležnog proračuna za financiranje redovne djelatnosti
* pomoći od JLS-a, ministarstva i drugih institucija u sustavu javnog sektora
* prihodi ostvareni namjenski s ciljem provedbe EU-projekata
* prihodi od namjenskih donacija, prihodi za posebne namjene
* prihodi od koncesija i koncesijskih odobrenja
* prihodi od prodaje ili zamjene imovine
* naknade s naslova osiguranja.

**Članak 4.**

Vlastitim prihodima Škola prvenstveno podmiruje rashode nastale obavljanjem poslova temeljem kojih su vlastiti prihodi i ostvareni.

Ako su vlastiti prihodi uplaćeni u nižem iznosu nego sto je planirano, mogu se preuzeti i plaćati obveze do visine uplaćenog odnosno raspoloživih sredstava.

Ako se vlastiti prihodi ostvare u iznosu većem od potrebnog za podmirenje rashoda iz stavka 1.ovog članka, Škola je obvezna koristiti ih za rashode za materijal i energiju, rashode za usluge, financijske rashode, vlastito učešće u EU projektima te unapređenje djelatnosti (nabavu nefinancijske imovine, tekuće i investicijsko održavanje).

Iznimno, u slučaju više sile ili prijeke potrebe Škola može vlastite prihode rasporediti na drugačiji način od propisanog iz stavaka 1. i 3. ovog članka, ali uz prethodnu suglasnost Osnivača.

**Članak 5.**

Vlastiti prihodi ostvareni u tekućoj godini koji se ne utroše na pokrivanje rashoda sukladno ovom Pravilniku u toj godini, prenose se u sljedeću proračunsku godinu, a ostvareni višak prihoda koristi se za podmirenje rashoda sukladno ovom Pravilniku.

Odluku o o trošenju viška vlastitih prihoda donosi Školski odbor na prijedlog ravnatelja uz prethodnu suglasnost Osnivača.

**Članak 6.**

Škola vlastite prihode planira i raspoređuje u svojem Financijskom planu.

Odlukom o izvršavanju proračuna Bjelovarsko-bilogorske županije za svaku proračunsku godinu definira se obveza uplate vlastitih prihoda u proračun.

**Članak 7.**

Kada je Školi upućena nenamjenska donacija o prihvaćanju ili neprihvaćanju iste, te o načinu korištenja prihvaćene donacije odllučuje se sukladno odredbama Statuta Škole koje se odnose na vrijednosti za sklapanje pravnih poslova kojima je određeno kada ravnatelj odlučuje samostalno, a kada uz suglasnost Školskog odbora odnosno kada Školski odbor odlučuje samostalno, a kada uz suglasnost Osnivača.

U slučaju prihvaćanja nenamjenske donacije sukladno stavku 1. ovog članka ravnatelj i donator sklapaju ugovor o donaciji, osim ako je donator fizička osoba.

Škola je dužna na svojim mrežnim stranicama, na lako dostupan način, objaviti informacije o primljenoj nenamjenskoj donaciji-podatke o donatoru, vrsti i vrijednosti donacije.

Stjecanje nefinancijske dugotrajne imovine bez naknade, ako bi takvo stjecanje prouzročilo značajnije troškove za stjecatelja, moguće je samo uz prethodnu suglasnost osnivača.

Nenamjenske donacije mogu se koristiti za rashode za materijal i energiju, rashode za usluge, financijske rashode te nabavu opreme.

Nenamjenske donacije ne mogu se koristiti za sponzorstva i donacije.

**Članak 8.**

Škola je dužna vlastite prihode i prihode od nenamjenskih donacija evidentirati sukladno propisima kojima je uređeno proračunsko računovodstvo i sukladno Odluci o izvršavanju Proračuna Bjelovarsko-bilogorske županije.

O ostvarenim i utrošenim vlastitim prihodima i prihodima od nenamjenskih donacija Škola izvješćuje nadležna županijska upravna tijela polugodišnje i godišnje kroz izvještaje o izvršenju financijskog plana.

**Članak 9.**

 Pravilnik stupa na snagu 8 dana od dana od dana objave na oglasnoj ploči Školi.

KLASA:011-03/23-02/1

URBROJ:2103-91-23-1

 Predsjednica Školskog odbora

 Jasminka Relić

Ovaj Pravilnik objavljen je na oglasnoj ploči Škole dana 23.3.2023.

Ravnateljica

Dušica Vunić